Bolojan, despre tăierile de personal din instituțiile de stat: „Uneori, cei din posturile de conducere sunt cât cei care lucrează”
Premierul Ilie Bolojan a explicat miercuri seara, la Digi 24, motivele pentru care guvernul, ministerele și insituțiile guvernamentale vor trebui să taie cu 20% din numărul de angajați. El spune că la nivelul acestor instituții se vor face „calcule” astfel încât măsurile de restructurare să fie adoptate până în toamnă. Șeful Executivului a adăugat că nu vor exista plăți compensatorii pentru angajații guvernamentali care vor fi dați afară.